En stor del af de tyske administratorer osv. står meget kritisk overfor denne UCoC, for den skal være bindende og man skal til kursus, men for det meste for det er et topstyret indgreb i wikipedia-community'en. Se her . Den "tyske" wikipedia fik beskeden allerede den 4. februar. () 11. feb. 2022, 20:08 (CET)
Som jeg læser det, handler Universal Code of Conduct dybest set om, at man skal opføre sig ordentligt. Altså udvise almindelig høflighed, antage god tro, give plads til andre meninger og være hjælpsom. Personangreb, trusler, chikane, trolling osv. er uacceptabelt. Anderledes behandling på grund af alder, køn, nationalitet, religion, udseende osv. er heller ikke acceptabelt. Generelt ting der også gælder i dag, og som almindelige brugere bør være i stand til at overholde. Nogle af vores politikker og normer skal dog nok have nogle præciseringer og tilføjelser, så det fremgår.
Retningslinjerne er til gengæld mere problematiske. Der tales om, at hvad der antageligt må være administratorerne skal deltage i en form for kursus eller træning for at forstå reglerne. Men hvordan det skal lade sig gøre i praksis fremgår ikke. Der tales også om et system for rapportering og behandling af sager, men det burde for det meste kunne klares på Administratorassistance. Visse alvorlige sager (f.eks. juridiske trusler) kan eller skal dog behandles af forskellige Wikimedia-komiteer og -afdelinger. Der tales desuden om et appel-system, idet brugere der laver hærværk, spammer eller er blokeret mindre end to uger ikke kan appellere. Men det vil hurtigt kunne resultere i fortsatte konflikter, da brugere med længerevarende blokeringer sjældent har i sinde at ændre adfærd. -- () 11. feb. 2022, 23:13 (CET)
